text: Sydtrafik vil hente pendlere over i busserne
  31 januar 2015 kl. 17.01
  Sydtrafik vil have pendlere til at lade bilen stå og sætte sig i bussen i stedet for. Bil-pendlere kan nemlig spare tusindvis af kroner ved at tage bussen på arbejde.
  Derfor går Sydtrafik nu målrettet efter at hente passagerer i landsdelens virksomheder.
  En ny kampagne skal fortælle om fordelene ved bussen, så virksomheder med over 50 ansatte, og gode busforbindelser, bliver i den kommende tid kontaktet af Sydtrafik.
  